
Број: 05-511-70/2019
Датум: 04.02.2020.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ЗВОРНИК ПУТЕВИ“ А.Д. Зворник, за издавање еколошке дозволе за пословно производни објекат за производњу бетона (бетонска база), који се налази у насељу Јошаница, град Зворник, од 13.12.2019.год., а на основу члана 85. и 89. Закона о заштити животне средине („Службени гласник Републике Српске“, број: 71/12 и 79/15), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број:13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „ЗВОРНИК ПУТЕВИ“ А.Д. Зворник, ЕКОЛОШКА ДОЗВОЛА за објекат за пословно производни објекат за производњу бетона (бетонска база), који се налази у насељу Јошаница, град Зворник, на грађевинској парцели означеној као к.п. број: 2050 К.О. Зворник. Капацитет постројења је 60 m3/h бетона.
2. Опис активности и постројења за које се издаје еколошка дозвола:
Предметној локацији се приступа постојећим локалним путем Зворник - Ново Село, а на њој се налази:
· Постројење за справљање бетона произвођача „GRIM COMPANY“ Младеновац, ТИП БКТ 60, са ПЛЦ управљањем – ТИП МГ 1500/1 

· Бетонска подлога - на коју се монтира постројење.
· Објекат лабораторије са портирницом, димензија 10,00 m х 5,00 m + 2,75 m х 1,2 m, спратности Пр+ спрат.
Постројење за производњу бетона састоји се од:

· Мешалицe за принудно мешање бетона, запремине пуњења 1500 L по једном мешању,

· 4 бункера за сепарисани агрегат, постављени на заједничкој носећој конструкцији,

· 4 разделна коша (за 4 фракције агрегата),

· Вага за агрегат МО 2500 kg,

· Тракасти транспортер Б650 дужине 16 m,

· Шасија са вођицама скип уређаја и радном платформом око мешалице,

· Скип уређај са корпом за агрегат, запремине V = 1650 L / капацитета 2 t агрегата,

· 2 силоса за цемент, запремине по 55 t и 100 t цемента,

· Пужни транспортери за транспорт и дозирање цемента капацитета 45 t/h са припадајућим елементима за везу,

· Вага за одмеравање цемента мерног опсега 500 kg,

· Уређај за дозирање воде и адитива,

· Вага за воду (350 kg)

· Цистерна за воду (запремине 32 m3),

· Разводни и командни ормар,

· Компресорски агрегат са пнеуматском инсталацијом,

· Плато за прање механизације.
3. Инвеститор, „ЗВОРНИК ПУТЕВИ“ А.Д. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12 и 79/15) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примењују најбоље расположиве технике.
· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.
· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
          3.2. Уколико дође до значајнијих промјена у раду предметног објекта, обавјестити Одјељење за стамбено комуналне послове и послове саобраћаја Градске управе Града Зворник и инспектора за екологију.

3.3. Инвеститор „ЗВОРНИК ПУТЕВИ“ А.Д. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Обавезно асфалтирати манипулативне површине и саобраћајнице како би се олакшало одржавање истих.
· Смањити на најмању могућу мјеру емисије загађујућих материја и непријатних мириса у ваздух уз примену најбоље расположивих технологија.
· Радне и манипулативне површине за време сушног периода (нарочито током љетних мјесеци и код јачих вјетрова) прскати водом ради спријечавања емисија прашине.
· Вршити влажење и орошавање (прскање водом) агрегата/шљунка за време сушног периода ради спречавања емисија прашине.
· Саобраћајнице и манипулативне површине одржавати чистим.
· Транспортна средства и грађевинску механизацију одржавати у исправном стању.
· Употребљавати квалитетно погонско гориво.
· Испуњавати услове дефинисане у Уредби о вриједностима квалитета ваздуха („Службени гласник РС“, број: 124/12).
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· У случају да се у току рада постројења, контролом нивоа буке установи да иста прелази законом прописане вриједности, потребно је у складу са техничким могућностима извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.).
· Да би се ублажио повећани ниво буке који настајње при раду опреме и машина првенствено се морају редовно вршити испитивања опреме и машина и одржавати исте према упутству произвођача.
· Вршити редован преглед и сервис опреме и уређаја, према спецификацији произвођача.
· Да би се смањило присуство прашине извршити озелењавање свих слободних површина брзо растућим зеленилом и украсним биљкама.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља где нама јавне канализације („Службени гласник РС“, бр. 68/01) и Правилником о условима  испуштања отпадних вода у површинске воде („Службени гласник РС“, бр.44/01).
· Санитарно-фекалне отпадне воде из објекта упустати у трокоморну водонепропусну септичку јаму, изграђену и одржавану у складу са Правилником о третману и одводњи отпадних вода за подручја градова и насеља где нама јавне канализације („Службени гласник РС“, бр. 68/01).
· Чишћење септичке јаме вршити најмање једном годишње од стране овлаштене организације, а по потреби и чешће и о томе вршити уредну евиденцију.
· Отпадне воде од прања технолошке опреме (мешалице) и платоа за утовар бетона одводити у изграђени таложник, а уколико се у њему не постигне задовољавајући степен пречишћавања применити и друге поступке третмана.
· Отпадне воде и воде са путних и радно-манипулативних површина прије испуштања у крајњи реципијент треба третирати на сепаратору масти и уља. 
· Израдити сепаратор масти и уља за пречишћавање отпадних вода. Рок: 20.06.2020.године.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију.
· Склопити уговор са установом која има овлаштење за одржавање и чишћење  сепаратора уља и масти.
· У сагласности са начелом „ЗАГАЂИВАЧ ПЛАЋА“ све трошкове испитивања сопствених отпадних вода плаћа корисник постројења, као и прописану накнаду, посебним прописом за загађење.

· Манипулативне површине одржавати у што чистијем стању, из разлога да неби дошло до загађења вода и земљишта услед спирања ових површина.
· Одржавати дренажни систем у функционалном стању, како би се оборинске воде одводиле у крајњи реципијент.
· Спречити нестручно руковање и манипулацију опремом, како би се избегле акцидентне ситуације као што су неконтролисано просипање бетона, цемента, адитива за бетон и сл.
· У случају испуштања нафте и нафтних деривата, техничких уља, мазива и других течности из машина, транспортних средстава и грађевинске механизације, користити комерцијална патентирана средства-апсорбенс за упијање нафтних деривата (екопор и сл.) или приручна средства (пиљевина, пијесак и сл.).
· Употребњени апсорбенс и друге загађене материје збринути као опасни отпад.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Контејнери/бурад за одлагање свих врста отпада на локацији морају бити јасно означени типом и нивоом опасности и постављени на наткривеним мјестима и чврстим подлогама.
· Комунални отпад који се јавља на предметном локалитету одлагати у контејнере или канте са поклопцем, а уколико то није случај исти морају бити наткривени или на водонепропусној површини.

· Са просутим бетоном и поломљеним блоковима и осталим бетонским елементима поступати као и са грађевинским отпадом (шљунак, дробљени камен и отпадни пијесак) и користити га за попуњавање рупа, као тампон и сл.

· Отпадни материјал од жељеза настао замјеном похабаних и истрошених дијелова технолошке опреме, сакупљати и одвозити са локације без складиштења и продавати као секундарну сировину. 

· Настали опасни отпад (контаминирани апсорбенс, зауљене крпе од брисања, амбалажа од опасних супстанци,...) привремено одлагати у намјенске затворене контејнере или бурад запремине 200 Л, и збрињавати од стране овлаштене институције за исти.

· Отпад из пречистача треба да збрињава овлашћена организација с којом треба склопити уговор.
· Сав отпад који настаје на локацији предавати овлаштеним предузећима у складу са Правилником о условима за пренос обавеза управљања отпадом са произвођача и продавача на одговорно лице система за прикупљање отпада („Службени гласник РС“, број: 118/05).
· Адекватном организацијом процеса рада спречити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13 и 106/15).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13 и 106/15).
· Именовати координатора за отпад сходно чл. 31. Закона о управљању отпадом („Службени гласник РС“, број: 111/13 и 106/15).
3.3.4. Инвеститор, „ЗВОРНИК ПУТЕВИ“ А.Д. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4.    Мониторинг

4.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).

         4.2.   Мониторинг ваздуха

Мониторинг квалитета ваздуха вршити једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

4.3.   Мониторинг  воде 

Квалитативни мониторинг отпадних вода вршити два пута годишње, у свим годинама важења еколошке дозволе. Резултати мјерења морају бити у складу са Правилником о условима о испуштању отпадних вода у површинске воде („Службени гласник РС“, бр. 44/01).

4.4.  Мониторинг земљишта 

Мониторинг земљишта вршити само у случају акцидентних ситуација или по налогу надлежног еколошког инспектора.

4.5. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Граске управе. 

5.  Чланом 102. Закона о заштити животне средине ("Службени гласник РС", број: 71/12 и 79/15) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

5.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача ("Службени гласник РС", број 92/07) и о томе обавјести надлежне органе у Градској управи Града Зворник.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

6.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.

7.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине (“Службени гласник РС“, број: 71/12 и 79/15). Након истека овог рока надлежни орган ће извршити ревизију овог рјешења на захтјев странке.

О Б Р А З Л О Ж Е Њ Е
         Инвеститор, „ЗВОРНИК ПУТЕВИ“ А.Д. Зворник, дана 13.12.2019.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословно производни објекат за производњу бетона (бетонска база), који се налази у насељу Јошаница, град Зворник, на грађевинској парцели означеној као к.п. број: 2050 К.О. Зворник.
         Уз Захтјев су достављени Докази, које је урадила овлашћена институција „ТЕХНОЛОШКИ ФАКУЛТЕТ“ Зворник, која поседује лиценцу за обављање дјелатности из области заштите животне средине, број: 14-Е/08 од 16.03.2016.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број: 2075/2019 од 27.11.2019.год., приложио:

· Изјава, „ЗВОРНИК ПУТЕВИ“ А.Д. Зворник, број: 1-03-943/18 од 04.07.2018.год.
· Рјешење, Одјељење за просторно уређење Градске управе Града Зворник, број: 04-361-86/2018 од 13.07.2018.год.

· Извјештај комисије за технички преглед, Одјељење за просторно уређење Градске управе Града Зворник, од 11.07.2018.год.
· Рјешење, РЈ „ЕЛЕКТРОДИСТРИБУЦИЈА“ Зворник, број: 39/18 од 23.04.2018.год.

· Рјешење, Одјељење за просторно уређење Градске управе Града Зворник, број:04-361-51/2018 од 23.05.2018.год.

· Локацијски услови, Одјељење за просторно уређење Градске управе Града Зворник, број: 04-364-15/2018 од 27.03.2018.год.

· Копија катастарског плана, Републичка управа за геодетске и имовинско-правне послове, КО Зворник, број плана: 6 од 02.03.2018.год.

· Скица лица мјеста, Д.О.О. „GEOMATIC“, ПЈ Зворник, од 27.06.2018.god.
· Рјешење о издавању водне дозволе, ЈУ „ВОДЕ СРПСКЕ“ Бијељина, број: 12/8.04.3-4201-1/18 од 31.07.2018.год.
· Рјешење, Министарство унутрашњих послова, ПУ Зворник, број: 19-06/1-1-215.1-55/18 од 05.07.2018.год.
· Употребна дозвола, „ЕНЕРГО СИСТЕМ“ Брчко Дистрикт БиХ, број: 02-01-37-03/2018 од 23.03.2018.год.
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној табли Градске управе Града Зворника у периоду 16.12.2019.- 15.01.2020.год. У Законом предвиђеном року од  дана  није изјављена ниједна примједба.
          Одговорно лице предметног објекта обавезно је да редовно извјештава еколошког инспектора Градске управе о извршеном мониторингу, сходно члану 92. Закона о заштити животне средине („Службени гласник РС“, број: 71/12 и 79/15).
Одговорно лице предметног објекта дужно је обавјестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, бр. 28/13).
Одговорно лице предметног објекта дужно је доставити извјештај о постројењима/загађивачима органу Градске управе надлежном за послове заштите животне средине, сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07).
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће, на основу члана 5. Правилника о поступку ревизије и обнављања еколошких дозвола („Службени гласник РС“, бр. 28/13).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12 и 79/15), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13).
         Обрадила
      Сања Бјековић
Доставити :                                                                                       НАЧЕLНИК  ОДЈЕЉЕЊА

- подносиоцу захтјева                                                          
- еколошком инспектору




          Бранко Јашић, дипл.инж.
- архиви

- евиденцији

